smcproject/ml-wiki-sentences huggingface dataset:
പുരസ്കാരങ്ങൾ 2013 ലെ കേരള സാഹിത്യ അക്കാദമിയുടെ ജി.എൻ പിള്ള എൻഡോവ്മെന്റ്  പുരസ്കാരം അവലംബം ↑ {{ cite news }} : Check date values in: | accessdate= and | date= ( help ) ↑ പുറം കണ്ണികൾ സൈലന്റ് വാലി Archived 2011-05-31 at the Wayback Machine .
വില്യം ഫ്രേസർ ഇംഗ്ലീഷ് വിലാസം https://ml.wikipedia.org/wiki/William_Fraser വില്ല്യം ഫ്രേസർ - 1806 കാലയളവിൽ റോബർട്ട് ഹോം വരച്ചത്
ദില്ലിയുടെ റെസിഡന്റായിരുന്ന ബ്രിട്ടീഷ് ഭരണകർത്താവും ഭാഷാശാസ്ത്രജ്ഞനും പണ്ഡിതനുമായിരുന്നു വില്ല്യം ഫ്രേസർ ( ഇംഗ്ലീഷ് : William Fraser , ജീവിതകാലം: 1784–1835 മാർച്ച് 22 ).
സ്കോട്ട്ലൻഡിലെ ഇൻവെർനെസ്സ്-ഷെയറിൽ ജനിച്ച ഫ്രേസർ 1799-ലാണ് ഇന്ത്യയിൽ ഉദ്യോഗത്തിനെത്തിയത്.
1805-ൽ ഡെൽഹി റെസിഡന്റായിരുന്ന ഡേവിഡ് ഒക്റ്റർലോണിയുടെ സെക്രട്ടറിയായി നിയമിക്കപ്പെട്ടു.
1811-ൽ മൗണ്ട്സ്റ്റ്യുവർട്ട് എൽഫിൻസ്റ്റോണിന്റെ പ്രസിദ്ധമായ കാബൂൾ ദൗത്യത്തിൽ അദ്ദേഹത്തിന്റെ സെക്രട്ടറിയായി ഒപ്പം യാത്ര ചെയ്തു.
1813-ൽ ഡെൽഹി റെസിഡന്റായിരുന്ന ആർച്ചിബോൾഡ് സെറ്റന്റെ അസിസ്റ്റന്റായി.
ഗൂർഖകളിൽ നിന്നും പിടിച്ചെടുത്ത ഗഡ്വാളിൽ 1819-ൽ നിയമനം ലഭിച്ചു.
1826-ൽ വടക്കുപടിഞ്ഞാറൻ പ്രവിശ്യകളുടെ റെവന്യൂ ബോർഡിലെ അംഗമായി.
1830-ൽ ഡെൽഹിയിലെ റെസിഡന്റായി.
ഡെൽഹിയിലായിരുന്ന ഫ്രേസർ ഇന്ത്യൻശൈലിയിലാണ് ജീവിച്ചിരുന്നത്.
ഡെൽഹിയിലെ ഇസ്ലാമികപണ്ഡിതനായിരുന്ന ഷാ അബ്ദുൽ അസീസും ഉർദു കവിയായിരുന്ന മിർസ ഗാലിബുമെല്ലാം ഫ്രേസറുടെ സുഹൃത്തുക്കളായിരുന്നു.
ഫ്രേസർക്ക് ആറോ ഏഴോ ഇന്ത്യൻ ഭാര്യമാരും നിരവധി കുട്ടികളുമുണ്ടായിരുന്നു.
ഹിന്ദുക്കൾക്കും മുസ്ലീങ്ങൾക്കുമൊപ്പം ഭക്ഷണം കഴിക്കുന്നതിന് ഫ്രേസർ മാട്ടിറച്ചിയും പന്നിയിറച്ചിയും കഴിക്കുന്നത് ഉപേക്ഷിച്ചു.
മുഗൾ വസ്ത്രങ്ങൾ ധരിച്ച് അദ്ദേഹം മുഗളരെപ്പോലെത്തന്നെ ജീവിച്ചു.
ഡെൽഹി ശൈലിയിൽ അദ്ദേഹം തന്റെ മീശയും വച്ചിരുന്നു.
ഹിന്ദുസ്താനിയും പേർഷ്യനും അദ്ദേഹത്തിന് മാതൃഭാഷയെന്നപോലെ വഴങ്ങിയിരുന്നു.
ഡെൽഹിയിലെ സെയിന്റ് ജെയിംസ് പള്ളിയിലുള്ള വില്യം ഫ്രേസറുടെ കുഴിമാടം
ഡെൽഹി റെസിഡന്റ് പദവിയിലിരിക്കുമ്പോൾ 1835 മാർച്ച് 22-ന് കരീം ഖാൻ എന്നൊരാൾ ഫ്രേസറെ വെടിവക്കുകയും തുടർന്നദ്ദേഹം മരിക്കുകയും ചെയ്തു.
ഫിറോസ്പൂരിലെ നവാബായിരുന്ന ഷംസുദ്ദീൻ ആയിരുന്നു ഈ വധത്തിനു പിന്നിൽ.
അയാൾക്കെതിരെ ഫ്രേസർ ഒരു ഉത്തരവ് പുറപ്പെടുവിച്ചിരുന്നു.
കരീം ഖാനെയും നവാബ് ഷംസുദ്ദീനെയും കുറ്റക്കാരാണെന്ന് കണ്ടെത്തി തൂക്കിക്കൊന്നിരുന്നു.
ഈ സംഭവം ദില്ലിയിലെ മുസ്ലീങ്ങളുടെ ഇടയിൽ ബ്രിട്ടീഷുകാർക്കെതിരെ ജനരോഷം ഉയരുന്നതിന് കാരണമായിരുന്നു.
ഡെൽഹിയിലെ ആദ്യത്തെ ഉർദു പത്രമായ ദെഹ്ലി ഉർദു അക്ബാർ , ഈ സംഭവത്തെത്തുടർന്നാണ് ആരംഭിച്ചത്.
ഫ്രേസർ കൊലചെയ്യപ്പെട്ടപ്പോൾ ഒരു പിതാവിന്റെ മരണം പോലെയാണ് തനിക്കനുഭവപ്പെട്ടതെന്നാണ് ഗാലിബ് എഴുതിയത്.
ഫ്രേസർ ആൽബം ഫ്രേസർ ആൽബത്തിൽനിന്നുള്ള ഒരു ചിത്രം
മുഗൾ സംസ്കാരത്തിനാൽ സ്വാധീനിക്കപ്പെട്ട ബ്രിട്ടീഷ് ഉദ്യോഗസ്ഥരിൽ ഒരാളായിരുന്നു അദ്ദേഹം.
കലയുടെ വലിയ രക്ഷാധികാരിയായിരുന്ന അദ്ദേഹം മുഗൾ കവിയായ ഗാലിബിന്റെ വലിയ ആരാധകനായിരുന്നു.
അദ്ദേഹത്തിന്റെ നിർദ്ദേശപ്രകാരം പ്രസിദ്ധീകരിച്ചതാണ് ഫ്രേസർ ആൽബം എന്ന പേരിൽ പ്രസിദ്ധമായ കലാസൃഷ്ടി.
മുഗൾ കാലഘട്ടത്തിലെ പ്രശസ്തരായ കലാകാരന്മാരുടെ രചനകൾ ഇതിൽ ഉൾപ്പെട്ടിരുന്നു.
അക്കാലത്തെ മുഗൾ കാലഘട്ടത്തിലെ ജീവിതത്തെ ഈ കലാസൃഷ്ടി ചിത്രീകരിച്ചിരിക്കുന്നു.
വില്യം നിക്കോൾസൺ ഇംഗ്ലീഷ് വിലാസം https://ml.wikipedia.org/wiki/William_Nicholson
ഇംഗ്ലീഷ് രസതന്ത്രജ്ഞനും രസതന്ത്രത്തിലും തത്ത്വചിന്തയിലും നിരവധി ലേഖനങ്ങളെഴുതിയ വൈജ്ഞാനിക എഴുത്തുകാരനുമായിരുന്നു വില്യം നിക്കോൾസൺ .
1753 ഡിസംബർ 13നു ലണ്ടനിൽ ജനിച്ചു.
സ്കൂൾ വിദ്യാഭ്യാസത്തിനു ശേഷം കുറച്ചുകാലം ബ്രിട്ടീഷ് ഈസ്റ്റിന്ത്യാ കമ്പനിയിൽ സേവനമനുഷ്ഠിച്ചു.
1775ൽ ആംസ്റ്റർഡാമിൽ എത്തിയ വില്യം അവിടെ കളിമൺപാത്ര വ്യവസായത്തിൽ ഏർപ്പെട്ട് ജീവിതവൃത്തി നേടി.
'An Introduction to Nature Philosophy' എന്ന ഗ്രന്ഥത്തിന്റെ രചന, വൈദ്യുത വിശ്ലേഷണം വഴി ജലത്തെ ഹൈഡ്രജനും ഓക്സിജനുമായി വേർതിരിക്കുന്ന കണ്ടുപിടിത്തം, ദ്രാവകങ്ങളുടെ സാന്ദ്രത അളക്കുന്ന ഹൈഡ്രോമീറ്ററിന്റെ കണ്ടുപിടിത്തം തുടങ്ങിയവ ഇദ്ദേഹത്തിന്റെ സംഭാവനകളിൽ ചിലതാണു് .
അവലംബം 1 2 3 Encyclopaedia Britannica
വില്യം പീറ്റർ ബ്ലാറ്റി
വില്യം പീറ്റർ ബ്ലാറ്റി (ജീവിതകാലം : ജനുവരി 7, 1928 - ജനുവരി 12, 2017) ഒരു അമേരിക്കൻ എഴുത്തുകാരനും സിനിമാ നിർമ്മാതാവുമായിരുന്നു.
അദ്ദേഹം തന്റെ 1971 ലെ  എക്സോർസിസ്റ്റ് എന്ന നോവലിന്റേയും അതിന്റെ ചലിച്ചിത്രാവിഷകരണത്തിലെ അക്കാഡമി പുരസ്കാരം നേടിയ തിരക്കഥ യിലൂടെയുമാണ് കൂടുതൽ പ്രശസ്തമായിരുന്നത്.
എക്സോർസിസ്റ്റ് III എന്ന ഇതിന്റെ  അനുബന്ധ നോവൽ അദ്ദേഹം എഴുതുകയും സിനിമ സംവിധാനം നിർവ്വഹിക്കുകയും ചെയ്തു.
എക്സോർസിസ്റ്റിന്റെ വിജയത്തിനുശേഷം, അദ്ദേഹം തന്റെ മുൻ നോവലായിരുന്ന 'ട്വിങ്കിൾ, ട്വിങ്കിൾ, കില്ലർ കെയ്ൻ!'
(1960) എന്ന മുൻകാല നോവലിനെ ആസ്പദമാക്കി 'ദ നയൻത് കോൺഫിഗറേഷൻ' എന്ന പേരിൽ ഒരു പുതിയ നോവൽ 1978 ൽ പ്രസിദ്ധീകരിച്ചു.
രണ്ടു വർഷത്തിനു ശേഷം ബ്ലാറ്റി ഈ നോവലിനെ അതേ പേരിൽ ഒരു സിനിമയായി പരിവർത്തനം ചെയ്യുകയും 1981 ൽ മികച്ച തിരക്കഥാകൃത്തിനുള്ള ഗോൾഡൻ ഗ്ലോബ് പുരസ്കാരം കരസ്ഥമാക്കുകയും എൽസ്‍വേർ (2009), ഡിമിറ്റർ (2010), ക്രേസി (2010) എന്നീ നോവലുകളാണ് അദ്ദേഹത്തിന്റെ ശ്രദ്ധേയമായ രചനകളിൽ ചിലത്.
വില്യം ഫോക്നർ ഇംഗ്ലീഷ് വിലാസം https://ml.wikipedia.org/wiki/William_Faulkner
വില്യം കുത്ബർട്ട് ഫോക്നർ (ജനനം - 1897 സെപ്റ്റംബർ 25 , മരണം - 1962 ജൂൺ 6 ) അമേരിക്കയിലെ മിസിസിപ്പിയിൽ നിന്നുള്ള നോബൽ സമ്മാന ജേതാവാണ്.
അദ്ദേഹം അമേരിക്കയിലെ ഏറ്റവും വലിയ എഴുത്തുകാരിൽ ഒരാളായി കരുതപ്പെടുന്നു.
നോവൽ, ചെറുകഥ, കവിത, നാടകം, തുടങ്ങി ഇംഗ്ലീഷ് സാഹിത്യത്തത്തിന്റെ എല്ലാ മേഖലകളിലും തന്റെ വ്യക്തിമുദ്ര പതിപ്പിച്ചിട്ടുണ്ട്.
ഫോക്നർ നീണ്ട, വളഞ്ഞുപുളഞ്ഞ വാചകങ്ങൾക്കും സസൂക്ഷ്മം തിരഞ്ഞെടുത്ത വാക്കുകൾക്കും പ്രശസ്തനാണ്.
മറിച്ച് അമേരിക്കൻ സാഹിത്യത്തിലെ അദ്ദേഹത്തിന്റെ എതിരാളിയായ ഹെമിംഗ്‌വേ കുറുകിയ വാചകങ്ങൾക്കു പ്രശസ്തനാണ്.
ജെയിംസ് ജോയ്സ് , വിർജിനിയ വുൾഫ് , മാർസൽ പ്രൌസ്റ്റ് , തോമസ് മാൻ എന്നിവരുടെ പരീക്ഷണങ്ങളുടെ പാത പിന്തുടർന്ന 1930 -കളിലെ അമേരിക്കയിലെ ഏക നവീന എഴുത്തുകാരനായി അദ്ദേഹം കരുതപ്പെടുന്നു.
അദ്ദേഹത്തിന്റെ എഴുത്തുകൾ ചിന്താ ധാര, പല വീക്ഷണങ്ങകോണുകളിൽ നിന്നുള്ള വിവരണങ്ങൾ, വിവിധ സമയ-കാല വ്യതിയാനങ്ങളിൽ നിന്നുള്ള വിവരണങ്ങൾ തുടങ്ങിയ സാഹിത്യ ഉപകരണങ്ങൾക്കും പരീക്ഷണങ്ങൾക്കും പ്രശസ്തമാണ്.
വില്ല്യം ഫോക്നർ 1897 സെപ്തംബർ 25- ന് മിസിസിപ്പിയിലെ ന്യൂ അൽബാനിയിലാണ്  ജനിച്ചത്.
പിതാവ് മറി ഫാക്കറും മാതാവ് മൗഡ് ബട്ലറുമാണ്.
1929-ൽ എസ്റ്റല്ലേ ഓൾഡ്ഹാമിനെ വിവാഹം കഴിച്ചു.
1962 ജൂലൈ 6-ന് തന്റെ 64-ത്തെ വയസ്സിൽ അന്തരിച്ചു.
കൃതികൾ ദി സൗണ്ട് ഫ്യൂറി ആസ് ഐ ലൈക്ക് ഡൈയിംഗ് സാങ്ച്വറി, അബ്സലെം ലൈറ്റ് ഇൻ ഓഗസ്റ്റ് ദി മാർബിൾ ഫോൻ അബ്സലെം!
, എ റോസ് ഫോർ എമിലി തുടങ്ങിയവയാണ്.
നോബൽ പുരസ്കാരം (1949), പുലിറ്റ്സർ പുരസ്കാരം , നാഷണൽ ബുക്ക് അവാർഡ് തുടങ്ങിയവ ലഭിച്ചിട്ടുണ്ട്.
വില്യം പെൻ
വില്യം പെൻ (ജീവിതകാലം: 14 ഒക്ടോബർ 1644 - 30 ജൂലൈ 1718) റിലീജിയസ് സൊസൈറ്റി ഓഫ് ഫ്രണ്ട്സ് (ക്വേക്കേഴ്സ്) അംഗവും,  വടക്കേ അമേരിക്കയിലെ  ഇംഗ്ലീഷു കോളനിയായ പെൻസിൽവാനിയ പ്രവിശ്യയുടെ സ്ഥാപകനുമായ ഒരു ഇംഗ്ലീഷ് എഴുത്തുകാരനും മതചിന്തകനുമായിരുന്നു.
ജനാധിപത്യത്തിന്റെയും മതസ്വാതന്ത്ര്യത്തിന്റെയും ആദ്യകാല വക്താവായിരുന്ന അദ്ദേഹം, ലെനപീ ഗോത്രക്കാരുമായുള്ള (തദ്ദേശീയ അമേരിന്ത്യക്കാരർ) നല്ല ബന്ധത്തിന്റേയും വിജയകരമായ ഉടമ്പടികളുടേയും പേരിൽ ശ്രദ്ധേയനായിരുന്നു.
1644-ൽ ലണ്ടനിലെ ടവർ ഹില്ലിൽ ഇംഗ്ലീഷ് അഡ്മിറൽ സർ വില്യം പെന്നിന്റെയും  ഒരു ഡച്ച് ക്യാപ്റ്റന്റെ വിധവയും റോട്ടർഡാമിലെ ഒരു ധനികനായ വ്യാപാരിയുടെ മകളുമായ നെതർലാൻഡിൽ നിന്നുള്ള മാർഗരറ്റ് ജാസ്‌പറിന്റെയും മകനായാണ് വില്യം പെൻ ജനിച്ചത്.
ഇംഗ്ലീഷ് ആഭ്യന്തരയുദ്ധകാലത്ത് കോമൺവെൽത്ത് നാവികസേനയിൽ സേവനമനുഷ്ഠിച്ചിരുന്ന അഡ്മിറൽ പെന്നിന് സേവനത്തിൻറെ പ്രതിഫലമെന്ന നിലയിൽ ഒലിവർ ക്രോംവെൽ അയർലണ്ടിലെ എസ്റ്റേറ്റുകൾ സമ്മാനിച്ചു.
1641-ലെ പരാജയപ്പെട്ട ഐറിഷ് കലാപത്തിന്റെ പ്രതികാരമായി ഐറിഷ് കത്തോലിക്കരിൽ നിന്ന് പിടിച്ചെടുത്തതായിരുന്നു ഈ ഭൂമി.
അഡ്മിറൽ പെൻ ചാൾസ് രണ്ടാമന്റെ രാജവാഴ്ചയുടെ പുനഃസ്ഥാപത്തിൽ പങ്കെടുക്കുകയും ഒടുവിൽ നൈറ്റ് പദവി ലഭിച്ച അദ്ദേഹം റോയൽ നേവിയിൽ സേവനമനുഷ്ഠിക്കുകയും ചെയ്തു.
മകന്റെ ജനനസമയത്ത്  ഇരുപത്തിമൂന്ന് വയസ്സായിരുന്ന അന്നത്തെ ക്യാപ്റ്റൻ പെൻ ഐറിഷ് കത്തോലിക്കർക്കിടയിലെ അശാന്തി ശമിപ്പിക്കുന്നതിനും ഐറിഷ് തുറമുഖങ്ങൾ ഉപരോധിക്കുന്നതിനും ചുമതലയുള്ള ഒരു നാവിക ഉദ്യോഗസ്ഥനായിരുന്നു.
അവലംബം ↑ Hans Fantel, William Penn: Apostle of Dissent , William Morrow Co., New York, 1974, p. 6, ISBN 0-688-00310-9 ↑ Fantel, p. 6
വില്യം ഫോർസെൽ കിൽബി William Forsell Kirby
ഒരു ഇംഗ്ലീഷ് പ്രാണിപഠനശാസ്ത്രജ്ഞനും നാടോടീവിജ്ഞാനീയനും ആയിരുന്നു വില്യം ഫോർസെൽ കിൽബി(14 ജനുവരി 1844 – 20 നവംബർ 1912 ) .
ഇംഗ്ലണ്ടിലെ ലീസ്റ്ററിൽ ആണ് അദ്ദേഹം ജനിച്ചത്.
സ്വകാര്യവിദ്യാഭ്യാസം ലഭിച്ച അദ്ദേഹത്തിന് ചെറുപ്പംമുതലേ ശലഭങ്ങളോട് താല്പര്യമായിരുന്നു.
തുടർന്ന് അദ്ദേഹത്തിന്റെ കുടുംബം ബ്രൈറ്റണിലേക്ക് താമസം മാറ്റുകയും അവിടെവച്ചു അദ്ദേഹം ഹെന്ററി കുക്ക്, പ്രെഡറിക് മെറിഫീൽഡ്, ജെ.എൻ. വിന്റർ  എന്നിവരുമായി സൗഹൃദത്തിലാവുകയും ചെയ്തു.
അദ്ദേഹം 1862-ൽ മാനുവൽ ഓഫ് യൂറോപ്യൻ ബട്ടർഫ്ലൈസ് (Manual of European Butterflies) എന്ന ഗ്രന്ഥം പ്രസിദ്ധീകരിച്ചു.
1867-ൽ അദ്ദേഹം അയർലന്റ് നാച്ചുറൽ ഹിസ്റ്ററി മ്യൂസിയത്തിന്റെ പരിപാലകനാവുകയും 1871-ൽ Synonymic Catalogue of Diurnal Lepidoptera എന്ന ഗ്രന്ഥം പ്രസിദ്ധീകരിക്കുകയും ചെയ്തു.
1877-ൽ അതിന്റെ ഒരു അനുബന്ധവും പ്രസിദ്ധീകരിച്ചു.
1879-ൽ അദ്ദേഹം ലണ്ടൻ നാച്ചുറൽ ഹിസ്റ്ററി മ്യൂസിയത്തിൽ ഒരു ജോലിക്കാരനായി ചേർന്നു.
തുടർന്ന് അദ്ദേഹം ധാരാളം വിവരപ്പട്ടികകളും Rhopalocera Exotica (1887–1897), Elementary Text-book of Entomology .
എന്നീ പുസ്തകങ്ങളും എഴുതി.
അദ്ദേഹം orthopteroid പ്രാണികളെക്കുറിച്ചു മൂന്നു (1904, 1906, 1910) വാള്യങ്ങളായി എഴുതിയ വിവരപ്പട്ടികയും വളരെ പ്രസിദ്ധമാണ്.
1909-ൽ അദ്ദേഹം വിരമിച്ചൂ.
വിവിധ ഭാഷകൾ അറിയാമായിരുന്ന അദ്ദേഹം ഫിൻലാന്റിന്റെ ഇതിഹാസകാവ്യമായ കലേവല ഫിന്നിഷ് ഭാഷയിൽനിന്നും ഇംഗ്ലീഷിലേക്ക് തർജ്ജിമചെയ്തു.
അദ്ദേഹത്തിന്റെ തർജ്ജമ ജെ.ആർ.ആർ. റ്റോൾകീൻ തന്റെ കൗമാരത്തിൽ വായിക്കുകയും അതദ്ദേഹത്തിന്റെ പിൽക്കാലത്തുള്ള എഴുത്തുകളെ വളരെ സ്വാധീനിക്കുകയും ചെയ്തു.
റിച്ചാർഡ് ഫ്രാൻസിസ് ബർട്ടൺ തർജ്ജമചെയ്ത അറേബ്യൻ രാവുകൾക്കും അദ്ദേഹം അടിക്കുറിപ്പെഴുതിയിരുന്നു.
2007-ൽ P. E. Bragg അദ്ദേഹത്തെക്കുറിച്ചു ചെറിയൊരു ജീവചരിത്രമെഴുതുകയുണ്ടായി.
കൃതികൾ പ്രാണിപഠനശാസ്ത്രം An illustration of Thopha saccata appearing in Kirby's 1885 Elementary text-book of entomology Manual of European Butterflies , 1862 Synonymic Catalogue of Diurnal Lepidoptera , 1871 Catalogue of the collection of diurnal Lepidoptera formed by the late William Chapman Hewitson of Oatlands, Walton on Thames; and bequeathed by him to the British Museum , John Van Voorst, London; 246 pp. with Henley Grose-Smith Rhopalocera exotica; being illustrations of new, rare, and unfigured species of butterflies .
London :Gurney Jackson,1887-1902.
complete text and plates A Hand-book to the Order Lepidoptera , 1896 Elementary Text-book of Entomology Hand-book to the order Lepidoptera , 1897 Marvels of Ant Life , Circa 1890s Familiar butterflies and moths , 1901 The Butterflies and moths of Europe , Cassell Co. Ltd., London, 1903: 432 pp. A Synonymic Catalogue of Orthoptera , (3 volumes) British Museum (Natural History) , London: 1904, 1906, 1910 Illustrations of diurnal Lepidoptera , by William Chapman Hewitson , 1863 Natural history , by Richard Lydekker , 1897 സാഹിത്യം Contributions to the Bibliography of the Thousand and One Nights and Their Imitations , 1886 (An appendix to Volume 10 of Richard F. Burton 's translation of The Nights ) The Hero of Esthonia, and Other Studies in the Romantic Literature of That Country , 1895 Kalevala: The Land of Heroes , 1907. ISBN 978-0-674-50000-6 അവലംബം കൂടുതൽ വായനക്ക് The Natural History Museum at South Kensington by William T. Stearn ISBN 0-434-73600-7 പുറം കണ്ണികൾ വില്യം ഫോർസെൽ കിൽബി എന്ന വ്യക്തിയുടെ രചനകൾ പ്രോജക്ട് ഗുട്ടൻബർഗിൽനിന്ന് Works by or about വില്യം ഫോർസെൽ കിൽബി at Internet Archive വില്യം ഫോർസെൽ കിൽബി public domain audiobooks from LibriVox Individual titles A handbook to the order Lepidoptera at www.archive.org . Elementary Text-book of Entomology – Scanned version A manual of European butterflies , on the plan of Stainton's manual of British butterflies and moths the ill. by T. W. Wood – Scanned version A synonymic catalogue of diurnal lepidoptera by W. F. Kirby – Scanned version A synonymic catalogue of Neuroptera Odonata, or dragonflies: with an appendix of fossil species – Scanned version A synonymic catalogue of Lepidoptera Heterocera (moths), Vol.
I, Sphinges and bombyces – Scanned version The Hero of Esthonia
വില്യം ഫ്രാൻസിസ്
മലയാളചലച്ചിത്രത്തിലെ ഒരു സംഗീത സംവിധായകനാണ് വില്യം ഫ്രാൻസിസ് ( William Francis ) .
ആസിഫ് അലി പ്രധാന വേഷത്തിൽ അഭിനയിച്ച കെട്യോൾ ആണെന്റെ മാലാഖ , ടൊവിനോ തോമസ് , ആസിഫ് അലി , കുഞ്ചാക്കോ ബോബൻ തുടങ്ങിയവർ പ്രധാന വേഷത്തിൽ അഭിനയിച്ച 2018 എന്നീ ശ്രദ്ധേയമായ ചിത്രങ്ങൾ സംഗീത സംവിധാനം ചെയ്തു.
ഇതിനോടകം 15 ൽ അതികം ചിത്രങ്ങൾക് സംഗീതം നൽകിയിട്ടുണ്ട് വില്യം ഫ്രാൻസിസ്.
ചലച്ചിത്ര നടിയായ മിത്ര കുര്യൻ ആണ് വില്യം ഫ്രാൻസിസിന്റെ ഭാര്യ.
വില്യം ബട്ട്‌ലർ യേറ്റ്സ് ഇംഗ്ലീഷ് വിലാസം https://ml.wikipedia.org/wiki/William_Butler_Yeats വില്യം ബട്ട്‌ലർ യേറ്റ്സ് 1933 ഫോട്ടോഗ്രാഫ്, യു.എസ്. ലൈബ്രറി ഓഫ് കോൺഗ്രസ്
വില്യം ബട്ട്ലർ യേറ്റ്സ് (ജനനം - 1865 ജൂൺ 13 , മരണം - 1939 ജനുവരി 28 ) ഒരു ആംഗ്ലോ-ഐറിഷ് കവിയും നാടകകൃത്തും മിസ്റ്റിക്കുമായിരുന്നു.
അദ്ദേഹം ചിത്രകാരനായ ജാക്ക് ബട്ട്ലർ യേറ്റ്സിന്റെ സഹോദരനും ജോൺ ബട്ട്ലർ യേറ്റ്സിന്റെ മകനായിരുന്നു.
ഒരു പ്രൊട്ടെസ്റ്റന്റ് കുടുംബത്തിൽ ജനിച്ച യേറ്റ്സ് ഐറിഷ് സാഹിത്യ നവോത്ഥാനത്തിനു പിന്നിലെ ഒരു പ്രധാന പ്രേരകശക്തിയായിരുന്നു.
യേറ്റ്സ് ആബി തിയേറ്ററിന്റെ സഹ-സ്ഥാപകനാണ്.
ഐറിഷ് നിയോജകമണ്ഡലത്തിലും യേറ്റ്സ് സേവനമനുഷ്ടിച്ചിട്ടുണ്ട്.
യേറ്റ്സിനു 1923 -ൽ സാഹിത്യത്തിനുള്ള നോബൽ സമ്മാനം ലഭിച്ചു.
നോബൽ സമ്മാനം നൽകവേ നോബൽ കമ്മിറ്റി യേറ്റ്സിന്റെ കവിതയെക്കുറിച്ച് “അത്യന്തം പ്രചോദനപരമായ അദ്ദേഹത്തിന്റെ കവിത അതിന്റെ കലാപരമായ ഔന്നത്യത്തിൽ ഒരു രാഷ്ട്രത്തിന്റെ ആത്മാവിനുതന്നെ വികാരം നൽകുന്നു” എന്നു പറഞ്ഞു.
ജീവചരിത്രം ആദ്യകാലങ്ങളിൽ
അയർലണ്ടിലെ ഡബ്ലിനിലെ കൗണ്ടി സാൻഡിമൗണ്ടിലാണ് വില്യം ബട്ട്‌ലർ യീറ്റ്‌സ് ജനിച്ചത്.
അദ്ദേഹത്തിൻ്റെ പിതാവ്, ജോൺ ബട്ട്‌ലർ യീറ്റ്‌സ് (1839-1922), 1712-ൽ അന്തരിച്ച വിലിയമൈറ്റ് പട്ടാളക്കാരനും ലിനൻ വ്യാപാരിയും പ്രശസ്ത ചിത്രകാരനുമായ ജെർവിസ് യീറ്റ്‌സിൻ്റെ പിൻഗാമിയായിരുന്നു.
ജെർവിസിൻ്റെ ചെറുമകനും വില്യമിൻ്റെ മുതുമുത്തച്ഛനുമായ ബെഞ്ചമിൻ യീറ്റ്‌സ്, 1773-ൽ കൗണ്ടി കിൽഡെയറിലെ ഒരു ഭൂവുടമ കുടുംബത്തിലെ മേരി ബട്‌ലറെ വിവാഹം കഴിച്ചു.
വിവാഹശേഷം അവർ ബട്ട്ലർ എന്ന പേര് നിലനിർത്തി.
മേരി ബട്ട്‌ലർ ഓഫ് നെയ്യാം (നിയാം എന്ന് ഉച്ചരിക്കുന്നത്) ഗൗരൻ കുടുംബത്തിൽ പെട്ടവളായിരുന്നു, ഓർമോണ്ടിലെ എട്ടാമത്തെ പ്രഭുവിൻ്റെ നിയമവിരുദ്ധമായ സഹോദരനിൽ നിന്നാണ് മേരി വന്നത്.
വിവാഹസമയത്ത്, അദ്ദേഹത്തിൻ്റെ പിതാവ് ജോൺ നിയമപഠനത്തിലായിരുന്നു, എന്നാൽ പിന്നീട് ലണ്ടനിലെ ഹീതർലി സ്കൂൾ ഓഫ് ഫൈൻ ആർട്ടിൽ കലാ പഠനം തുടർന്നു.
സ്ലിഗോയിൽ നിന്നുള്ള വില്യമിൻ്റെ അമ്മ സൂസൻ മേരി പോൾലെക്സ്ഫെൻ ഒരു സമ്പന്നമായ വ്യാപാരി കുടുംബത്തിൽ നിന്നാണ് വന്നത്, അവർക്ക് മില്ലിംഗ്, ഷിപ്പിംഗ് ബിസിനസ്സ് ഉണ്ടായിരുന്നു.
വില്യമിൻ്റെ ജനനത്തിനു തൊട്ടുപിന്നാലെ, കുടുംബം അവളുടെ കുടുംബത്തോടൊപ്പം താമസിക്കാൻ സ്ലിഗോയിലെ മെർവില്ലിലുള്ള പോൾക്സ്ഫെൻ വീട്ടിലേക്ക് താമസം മാറ്റി, യുവ കവി ഈ പ്രദേശത്തെ തൻ്റെ ബാല്യകാലവും ആത്മീയവുമായ ഭവനമായി കണക്കാക്കി.
അതിൻ്റെ ഭൂപ്രകൃതി, കാലക്രമേണ, വ്യക്തിപരമായും പ്രതീകാത്മകമായും അദ്ദേഹത്തിൻ്റെ "ഹൃദയത്തിൻ്റെ രാജ്യം" ആയിത്തീർന്നു.
കടൽത്തീരത്തുള്ള അതിൻ്റെ സ്ഥാനവും അങ്ങനെതന്നെ; ജോൺ യീറ്റ്‌സ് പ്രസ്താവിച്ചു, "ഒരു പോളെക്സ്ഫെനുമായുള്ള വിവാഹത്തിലൂടെ ഞങ്ങൾ കടൽ പാറക്കെട്ടുകൾക്ക് ഒരു നാവ് നൽകി".
ബട്ട്ലർ യീറ്റ്സ് കുടുംബം വളരെ കലാപരമായിരുന്നു; അദ്ദേഹത്തിൻ്റെ സഹോദരൻ ജാക്ക് ആദരണീയനായ ഒരു ചിത്രകാരൻ ആയിത്തീർന്നു, അതേസമയം അദ്ദേഹത്തിൻ്റെ സഹോദരിമാരായ എലിസബത്തും സൂസൻ മേരിയും കുടുംബത്തിനും സുഹൃത്തുക്കൾക്കും ലോലിയും ലില്ലിയും എന്നറിയപ്പെടുന്നു-കല ആൻ്റ് ക്രാഫ്റ്റ്സ് പ്രസ്ഥാനത്തിൽ ഏർപ്പെട്ടു.
മാതാപിതാക്കളുടെ വേർപിരിയലിനുശേഷം യീറ്റ്‌സ് സഹോദരിമാർ വളർത്തിയ അവരുടെ ബന്ധുവായ റൂത്ത് പോൾലെക്‌സ്ഫെൻ ഓസ്‌ട്രേലിയൻ പ്രധാനമന്ത്രിയുടെ ഔദ്യോഗിക വസതിയുടെ ഇൻ്റീരിയർ ഡിസൈൻ ചെയ്‌തു.
അക്കാലത്ത് സ്വത്വ പ്രതിസന്ധിയിലായിരുന്ന പ്രൊട്ടസ്റ്റൻ്റ് അസെൻഡൻസിയിലെ അംഗമായാണ് യെറ്റ്‌സ് വളർന്നത്.
അയർലൻഡ് അനുഭവിച്ചുകൊണ്ടിരിക്കുന്ന മാറ്റങ്ങളെ അദ്ദേഹത്തിൻ്റെ കുടുംബം പിന്തുണച്ചപ്പോൾ, 19-ആം നൂറ്റാണ്ടിൻ്റെ അവസാനത്തെ ദേശീയവാദ പുനരുജ്ജീവനം അദ്ദേഹത്തിൻ്റെ പൈതൃകത്തെ നേരിട്ട് പ്രതികൂലമായി ബാധിക്കുകയും തൻ്റെ ജീവിതത്തിൻ്റെ ശേഷിക്കുന്ന വീക്ഷണത്തെ അറിയിക്കുകയും ചെയ്തു.
1997-ൽ, അദ്ദേഹത്തിൻ്റെ ജീവചരിത്രകാരനായ ആർ.എഫ്. ഫോസ്റ്റർ നിരീക്ഷിച്ചു, നെപ്പോളിയൻ്റെ ഇരുപതാം വയസ്സിൽ ലോകത്ത് എന്താണ് സംഭവിക്കുന്നതെന്ന് നിങ്ങൾ അറിയണം എന്ന നെപ്പോളിയൻ്റെ നിർദ്ദേശം "ഡബ്ല്യു.ബി.വൈയുടെ കാര്യത്തിൽ പ്രകടമാണ്."
യീറ്റ്‌സിൻ്റെ ബാല്യവും യൗവനവും ശക്തിയാൽ നിഴലിച്ചു.
-ന്യൂനപക്ഷ പ്രൊട്ടസ്റ്റൻ്റ് ആരോഹണത്തിൽ നിന്ന് മാറുക.
1880-കളിൽ ചാൾസ് സ്റ്റുവർട്ട് പാർനെലിൻ്റെയും ഹോം റൂൾ പ്രസ്ഥാനത്തിൻ്റെയും ഉദയം കണ്ടു; 1890-കളിൽ ദേശീയതയുടെ ആക്കം കണ്ടു, നൂറ്റാണ്ടിൻ്റെ തുടക്കത്തിൽ ഐറിഷ് കത്തോലിക്കർ പ്രമുഖരായി.
ഈ സംഭവവികാസങ്ങൾ അദ്ദേഹത്തിൻ്റെ കവിതകളിൽ ആഴത്തിലുള്ള സ്വാധീനം ചെലുത്തി, ഐറിഷ് ഐഡൻ്റിറ്റിയെക്കുറിച്ചുള്ള അദ്ദേഹത്തിൻ്റെ തുടർന്നുള്ള പര്യവേക്ഷണങ്ങൾ അദ്ദേഹത്തിൻ്റെ രാജ്യത്തിൻ്റെ ജീവചരിത്രത്തിൻ്റെ സൃഷ്ടിയിൽ കാര്യമായ സ്വാധീനം ചെലുത്തി.
1867-ൽ, ഒരു കലാകാരനെന്ന നിലയിൽ തൻ്റെ കരിയർ തുടരുന്നതിനായി പിതാവ് ജോണിനെ സഹായിക്കാൻ കുടുംബം ഇംഗ്ലണ്ടിലേക്ക് മാറി.
ആദ്യമൊക്കെ യീറ്റ്‌സ് കുട്ടികൾ വീട്ടിൽ തന്നെയായിരുന്നു പഠിച്ചിരുന്നത്.
കഥകളും ഐറിഷ് നാടോടിക്കഥകളും കൊണ്ട് അമ്മ അവരെ രസിപ്പിച്ചു.
ജോൺ ഭൂമിശാസ്ത്രത്തിലും രസതന്ത്രത്തിലും ക്രമരഹിതമായ വിദ്യാഭ്യാസം നൽകുകയും അടുത്തുള്ള സ്ലോ നാട്ടിൻപുറങ്ങളിലെ പ്രകൃതി ചരിത്ര പര്യവേക്ഷണങ്ങളിൽ വില്യമിനെ കൊണ്ടുപോവുകയും ചെയ്തു.
1877 ജനുവരി 26-ന്, യുവ കവി ഗോഡോൾഫിൻ സ്കൂളിൽ പ്രവേശിച്ചു, അതിൽ അദ്ദേഹം നാല് വർഷം പഠിച്ചു.
അക്കാദമികമായി അദ്ദേഹം സ്വയം വേറിട്ടുനിന്നില്ല, കൂടാതെ ഒരു ആദ്യകാല സ്കൂൾ റിപ്പോർട്ട് അദ്ദേഹത്തിൻ്റെ പ്രകടനത്തെ "നീതി മാത്രമാണെന്ന് വിവരിക്കുന്നു. മറ്റേതൊരു വിഷയത്തേക്കാളും ലാറ്റിനിൽ മികച്ചതാണ്. അക്ഷരവിന്യാസത്തിൽ വളരെ മോശം".
ഗണിതത്തിലും ഭാഷകളിലും അദ്ദേഹത്തിന് ബുദ്ധിമുട്ട് ഉണ്ടായിരുന്നെങ്കിലും (ഒരുപക്ഷേ അദ്ദേഹത്തിന് ബധിരനും ഡിസ്‌ലെക്സിയയും ഉണ്ടായിരുന്നതിനാലും), ജീവശാസ്ത്രത്തിലും സുവോളജിയിലും അദ്ദേഹം ആകൃഷ്ടനായിരുന്നു.
1879-ൽ കുടുംബം 8 വുഡ്‌സ്റ്റോക്ക് റോഡിൽ രണ്ട് വർഷത്തെ പാട്ടത്തിനെടുത്ത് ബെഡ്‌ഫോർഡ് പാർക്കിലേക്ക് മാറി.
സാമ്പത്തിക കാരണങ്ങളാൽ, കുടുംബം 1880 അവസാനത്തോടെ ഡബ്ലിനിലേക്ക് മടങ്ങി, ആദ്യം ഹരോൾഡ്സ് ക്രോസിൻ്റെ പ്രാന്തപ്രദേശങ്ങളിലും പിന്നീട് ഹൗത്തിലും താമസിച്ചു.
1881 ഒക്ടോബറിൽ, ഡബ്ലിനിലെ ഇറാസ്മസ് സ്മിത്ത് ഹൈസ്കൂളിൽ യെറ്റ്സ് തൻ്റെ വിദ്യാഭ്യാസം പുനരാരംഭിച്ചു.
അദ്ദേഹത്തിൻ്റെ പിതാവിൻ്റെ സ്റ്റുഡിയോ സമീപത്തായിരുന്നു, വില്യം അവിടെ ധാരാളം സമയം ചെലവഴിച്ചു, അവിടെ അദ്ദേഹം നഗരത്തിലെ നിരവധി കലാകാരന്മാരെയും എഴുത്തുകാരെയും കണ്ടുമുട്ടി.
ഈ കാലയളവിൽ അദ്ദേഹം കവിതകൾ എഴുതാൻ തുടങ്ങി, 1885-ൽ ഡബ്ലിൻ യൂണിവേഴ്സിറ്റി റിവ്യൂ യെറ്റ്സിൻ്റെ ആദ്യ കവിതകളും "ദ പോയട്രി ഓഫ് സർ സാമുവൽ ഫെർഗൂസൻ" എന്ന ലേഖനവും പ്രസിദ്ധീകരിച്ചു.
1884-നും 1886-നും ഇടയിൽ, ഡബ്ലിൻലെ വില്യം തോമസ് സ്ട്രീറ്റിലെ മെട്രോപൊളിറ്റൻ സ്കൂൾ ഓഫ് ആർട്ടിൽ-ഇപ്പോൾ നാഷണൽ കോളേജ് ഓഫ് ആർട്ട് ആൻഡ് ഡിസൈനിൽ-പഠിച്ചു.
1888 മാർച്ചിൽ കുടുംബം ബെഡ്‌ഫോർഡ് പാർക്കിലെ 3 ബ്ലെൻഹൈം റോഡിലേക്ക് താമസം മാറ്റി അവിടെ അവർ 1902 വരെ തുടരും.
1888-ൽ വീടിൻ്റെ വാടക പ്രതിവർഷം £50 ആയിരുന്നു.
പതിനേഴാം വയസ്സിൽ അദ്ദേഹം തൻ്റെ ആദ്യ കൃതികൾ എഴുതിത്തുടങ്ങി; മധ്യേഷ്യയിൽ സിംഹാസനം സ്ഥാപിച്ച ഒരു മാന്ത്രികനെ വിവരിക്കുന്ന, പെർസി ബൈഷെ ഷെല്ലി വളരെയധികം സ്വാധീനിച്ച ഒരു കവിത ഇതിൽ ഉൾപ്പെടുന്നു.
ഈ കാലഘട്ടത്തിലെ മറ്റ് ഭാഗങ്ങളിൽ പ്രാദേശിക ഇടയന്മാരാൽ പുറജാതീയത ആരോപിച്ച് ഒരു ബിഷപ്പ്, ഒരു സന്യാസി, ഒരു സ്ത്രീ എന്നിവരെക്കുറിച്ചുള്ള നാടകത്തിൻ്റെ ഡ്രാഫ്റ്റ് ഉൾപ്പെടുന്നു, കൂടാതെ ജർമ്മൻ നൈറ്റ്സിനെക്കുറിച്ചുള്ള പ്രണയകവിതകളും ആഖ്യാന വരികളും.
ആദ്യകാല കൃതികൾ സാമ്പ്രദായികവും നിരൂപകനായ ചാൾസ് ജോൺസ്റ്റണിൻ്റെ അഭിപ്രായത്തിൽ, "തീർത്തും ഐറിഷ്" എന്നതിൽ നിന്ന് പുറത്തുവന്നതായി തോന്നുന്നു.
സുവോളജിക്കൽ സൊസൈറ്റി ഓഫ് ലണ്ടൻ ഇംഗ്ലീഷ് വിലാസം https://ml.wikipedia.org/wiki/Zoological_Society_of_London
സുവോളജിക്കൽ സൊസൈറ്റി ഓഫ് ലണ്ടൻ (ZSL) ലോകമെമ്പാടുമുള്ള മൃഗങ്ങളുടെയും അവയുടെ ആവാസവ്യവസ്ഥകളുടെയും സംരക്ഷണത്തിനായി സമർപ്പിക്കപ്പെട്ടിരിക്കുന്ന ഒരു ധർമ്മസ്ഥാപനമാണ്.
1826 ലാണ് ഇത് സ്ഥാപിതമായത്.
ചരിത്രം സുവോളജിക്കൽ സൊസൈറ്റിയുടെ പ്രാരംഭ മീറ്റിംഗ് നടന്ന സർ ജോസഫ് ബാങ്ക്സിന്റെ ഭവനം.
1822 നവംബർ 29 ന്, ആധുനിക സുവോളജിയുടെ പിതാവായി കണക്കാക്കപെടുന്ന ജോൺ റേയുടെ ജന്മദിനത്തിന്, റവ.
വില്യം കിർബിയുടെ നേതൃത്വത്തിൽ സോഹോ സ്ക്വയറിലെ ലിനിയൻ സൊസൈറ്റിയിൽ ഒരു യോഗം സംഘടിപ്പിക്കപ്പെടുകയും "സുവോളജിക്കൽ ക്ലബ് ഓഫ് ദി ലിനിയൻ സൊസൈറ്റി ഓഫ് ലണ്ടൻ" എന്ന പേരിൽ ഒരു കൂട്ടായ്മ രൂപീകരിക്കാൻ തീരുമാനിക്കുകയും ചെയ്തു.
1816 നും 1826 നും ഇടയിലുള്ള കാലത്ത് സ്റ്റാംഫോർഡ് റാഫിൾസ് , ഹംഫ്രി ഡേവി, ജോസഫ് ബാങ്ക്സ് എന്നിവരും സമാന ചിന്താഗതിയുള്ളവരും തമ്മിലുള്ള ചർച്ചകൾ, പാരീസിലെ ജാർഡിൻ ഡെസ് പ്ലാന്റെസിനു സമാനമായ ഒരു സ്ഥാപനം ലണ്ടനിലും ഉണ്ടായിരിക്കണമെന്ന ആശയത്തിലേക്ക് നയിച്ചു.
ഒരു സുവോളജിക്കൽ ശേഖരം പൊതുജനങ്ങളിൽ താല്പര്യമുണർത്തുകയും സന്തോഷിപ്പിക്കുകയും ചെയ്യുമെന്നു വിലയിരുത്തപ്പെട്ടു.
1826 ഏപ്രിൽ മാസത്തിൽ സർ സ്റ്റാംഫോർഡ് റാഫിൾസ് , മാർക്വസ് ഓഫ് ലാൻസ്‌ഡൗൺ , ലോർഡ് ഓക്ക്‌ലാൻഡ് , സർ ഹംഫ്രി ഡേവി , റോബർട്ട് പീൽ , ജോസഫ് സാബിൻ , നിക്കോളാസ് എയ്‌ൽവാർഡ് വൈഗേഴ്‌സ് എന്നിവരോടൊപ്പം മറ്റ് പ്രഭുക്കന്മാരും പുരോഹിതന്മാരും പ്രകൃതിശാസ്ത്രജ്ഞരും ചേർന്നാണ് ഈ സൊസൈറ്റി സ്ഥാപിച്ചത്.
സൊസൈറ്റിയുടെ ആദ്യ ചെയർമാനും പ്രസിഡന്റുമായിരുന്ന റാഫിൾസ്, ഇത് സ്ഥാപിതമായി ഏതാനും മാസങ്ങൾക്കുശേഷം 1826 ജൂലൈയിൽ മരണമടഞ്ഞു.
അദ്ദേഹത്തിന്റെ പിൻഗാമിയായി ചുമതലയേറ്റെടുത്ത മാർക്വെസ് ഓഫ് ലാൻസ്‌ഡൗൺ, ഉദ്ഘാടന യോഗത്തിൽ രാജാവിൽനിന്ന് ഇതിനകം നേടിയിരുന്ന റീജന്റ്സ് പാർക്കിലെ ഒരു ഭൂഭാഗത്ത് സ്ഥാപിക്കപ്പെട്ട മൃഗ ഭവനങ്ങളുടെ മേൽനോട്ടം വഹിച്ചു.
1829 മാർച്ച് 27 ന് ജോർജ്ജ് IV രാജാവിൽനിന്ന് ഇതിന് ഒരു റോയൽ ചാർട്ടർ ലഭിച്ചു.
ഒഴിവുസമയങ്ങളിലെ പഠനത്തിനായി മൃഗങ്ങളുടെ ഒരു ശേഖരം സൃഷ്ടിക്കുക, ഒരു അനുബന്ധ മ്യൂസിയവും ലൈബ്രറിയും സ്ഥാപിക്കുക എന്നിവയായിരുന്നു സൊസൈറ്റിയുടെ ഉദ്ദേശ്യം.
1828 ഏപ്രിലിൽ അംഗങ്ങൾക്കായി സുവോളജിക്കൽ ഗാർഡൻസ് തുറന്നു.
1831-ൽ രാജാവ് വില്യം IV സുവോളജിക്കൽ സൊസൈറ്റിക്ക് റോയൽ മെനഗറി സമ്മാനിക്കുകയും 1847-ൽ പൊതുജനങ്ങളെ ധനസഹായത്തിനായി അനുവദിക്കുകയും ചെയ്തു.
ലണ്ടൻവാസികൾ താമസിയാതെ സുവോളജിക്കൽ ഗാർഡന് "മൃഗശാല" എന്ന് നാമകരണം ചെയ്തു.
ലണ്ടൻ മൃഗശാലയിൽ ലോകത്തിലെ ഏറ്റവും വിപുലമായ മൃഗങ്ങളുടെ ശേഖരം ഉണ്ടായിരുന്നു.
അവലംബം ↑ ↑ ↑ (Advertisements).
The Times (London).
Tue, 2 May 1826.
(12956), col C, p. 1.
↑ "Zoological Society" The Times (London).
(12956), col C, p. 3.
സുവർണ പന്നൽ വൃക്ഷം ഇംഗ്ലീഷ് വിലാസം https://ml.wikipedia.org/wiki/Cyathea_gigantea
സുവർണ പന്നൽ വൃക്ഷം അഥവാ ഗോൾഡൻ ട്രീ ഫേൺ സമുദ്രനിരപ്പിൽ നിന്ന്  600  മുതൽ 1000 മീറ്റർ  ഉയരത്തിൽ മാത്രം കാണപ്പെടുന്നതും പരിണാമ വിധേയമാകാത്തതുമായ ഒരു  സസ്യമാണ്.
സയാതിയ ജൈജാന്റിയ (Cyathea gigantea) എന്നാണു ഇതിൻറെ ശാസ്ത്ര നാമം.
60 ദശലക്ഷം വർഷങ്ങൾക്ക് മുമ്പ് മുതൽ ഭൂമുഖത്ത് ഉണ്ടായിരുന്ന വൃക്ഷമായാണ് ശാസ്ത്രജ്ഞർ ഇതിനെ പരിഗണിക്കുന്നത്.
ദിനോസറുകളുടെ കാലത്തുണ്ടായ മഹാനാശത്തെ അതിജീവിച്ച ഇവ കാഴ്ചയിൽ തെങ്ങിനെപ്പോലിരിക്കും.
ഇന്ത്യയുടെ തെക്കും, വടക്ക് കിഴക്കൻ പ്രദേശങ്ങൾ, ശ്രീലങ്ക , നേപ്പാൾ മുതൽ മ്യാന്മാർ വരെ, തായ്ലാൻഡ്‌ , ലാവോസ് , വിയറ്റ്നാം , മലയ , മധ്യ സുമാട്ര, പശ്ചിമ ജാവ എന്നിവിടങ്ങളിലെ ഈർപ്പമുള്ള മലനിരകളിൽ ഈ വൃക്ഷം കാണപ്പെടുന്നു.
കടുത്ത വേനലിലും ഭൗമോപരിതലത്തിലെ ജലസാന്നിധ്യം നിലനിർത്തുന്നതും  ഇലകളിൽ  സംഭരിച്ച വെള്ളം വേനൽക്കാലത്ത് തിരികെ മണ്ണിലേക്ക് തിരിച്ചുവിടുകയാണ് ഇവയുടെ രീതി.
ഒറ്റത്തടിയായി വളരുന്ന ഇവക്കു 5 മീറ്ററിലധികം പൊക്കം ഉണ്ടാവും.
പൂക്കളില്ലാത്ത ഇവയുടെ വംശവർധന സ്വയം പരാഗണത്തിലൂടെയാണ്.
ഓരോ ഭീമൻ പന്നൽ വൃക്ഷവും ഓരോ ആവാസ വ്യവസ്ഥ സൃഷ്ടിക്കുന്നതായാണ് വിലയിരുത്തൽ.
ലോകത്ത് അതിവേഗം വംശനാശ ഭീഷണി നേരിടുന്ന സസ്യങ്ങളുടെ ഗണത്തിൽ റെഡ് ഡേറ്റാ ബുക്കിൽ പ്രധാന സ്ഥാനമാണ് സുവർണ പന്നലിനുള്ളത്.
പശ്ചിമഘട്ടത്തിലെ ആനമല നാഷനൽ പാർക്കിലെ മന്നവൻചോലയിൽ ഇപ്പോഴുള്ള  പന്നൽ വൃക്ഷത്തിന് 10 മീറ്ററിലധികം ഉയരമുണ്ട്.
ഇത്തരം നിരവധി ചെടികൾ മൂന്നാറിലുണ്ടായിരുന്നു അവലംബം Braggins, John E. Large, Mark F. 2004.
Tree Ferns .
Timber Press, Inc., p. 136.
ISBN 0-88192-630-2 The International Plant Names Index: Cyathea gigantea
സുവോളജിക്കൽ സർവെ ഓഫ് ഇന്ത്യ ഇംഗ്ലീഷ് വിലാസം https://ml.wikipedia.org/wiki/Zoological_Survey_of_India
ജന്തുശാസ്ത്ര ഗവേഷണ രംഗത്തെ ഇന്ത്യയിലെ പ്രമുഖ സ്ഥാപമനാണ് സുവോളജിക്കൽ സർവെ ഓഫ് ഇന്ത്യ (Zoological Survey of India (ZSI)) 1916 ജൂലൈ 1 ന് ഇന്ത്യയിലെങ്ങും ജന്തുശാസ്ത്ര മേഖലയിൽ സർവേ, പര്യവേഷണം, ഗവേഷണം എന്നിവ പ്രോത്സാഹിപ്പിക്കുക എന്ന ഉദ്ദേശത്തോടു കൂടി  കൽകട്ടയിലാണ് ഈ സ്ഥാപനം തുടങ്ങിയത്.
ഭാരത സർക്കാറിന്റെ പരിസ്ഥിതി, വനം, കാലാവസ്ഥ വ്യതിയാന മന്ത്രാലയത്തിനു കീഴിലാണ് ഇതിന്റെ പ്രവർത്തനങ്ങൾ നിയന്ത്രിക്കുന്നത്.
ചരിത്രം ഇന്ത്യൻ ഗൗർ (BOS gaurus) ZSI യുടെ ഭാഗ്യചിഹ്നം.
അവലംബം: ZSI ലൈബ്രറി പെയിന്റിങ് ശേഖരം
1784 ൽ ജനുവരി 15ന് സർ വില്ല്യം ജോൺസ് ബംഗാൾ ഏഷ്യാറ്റിക് സൊസൈറ്റി രൂപൂകരിച്ച കാലം തൊട്ടാണ് ZSIയുടെ ചരിത്രം ആരംഭിക്കുന്നത്.
1875 ൽ രൂപം കൊണ്ട  ഇന്ത്യൻ മ്യൂസിയത്തിന്റേയും ജിയോളജിക്കൽ സർവേ ഓഫ് ഇന്ത്യയുടേയും സുവോളജിക്കൽ സർവെ ഓഫ് ഇന്ത്യയുടേയും മാതൃ സ്ഥാപനമായി കണക്കാക്കുന്നത് വില്ല്യം ജോൺസ് രൂപം നൽകിയ ഏഷ്യാറ്റിക് സൊസൈറ്റിയെ ആണ്.
സർ വില്ല്യം ജോൺസിന്റെ സ്വപ്നത്തിന്റെ
സർ വില്ല്യം ജോൺസ് അവലംബം
സുവർണ്ണ ഓക്കിലശലഭം ഇംഗ്ലീഷ് വിലാസം https://ml.wikipedia.org/wiki/Autumn_Leaf
ഇന്ത്യയിലും ആസ്ത്രേലിയയിലും കാണപ്പെടുന്ന ഒരിനം രോമപാദ ചിത്രശലഭമാണ് സുവർണ്ണ ഓക്കിലശലഭം - Doleschallia bisaltide .
Autumn Leaf എന്നാണ് ആംഗലേയ നാമം.
ഇതിനെ ആസ്ത്രേലിയയിൽ ലീഫ്‌വിങ് എന്ന് വിളിക്കുന്നു.
ഇതിൻറെ പുഴുവിന് കറുപ്പ് നിറമാണ്.
മുതുകിനോടൊട്ടിയ ഭാഗങ്ങളിൽ വെള്ള കുത്തുകൾ കാണാം.
തലയിൽ ശാഖകളുള്ള സ്പര്ശിനികൾ കാണാം.
ചുട്ടിമുല്ലയാണ് ലാർവകളുടെ ഭക്ഷ്യസസ്യം.
അത് കൂടാതെ ആർട്ടോകാർപസ് തുടങ്ങിയ സസ്യങ്ങളേയും ലാർവകൾ ആഹരിക്കുന്നത് കാണാം.
ഇതിന്റെ പ്യൂപ്പയ്ക്ക് മഞ്ഞനിറമാണ് .
ഇടയ്ക്കിടെ കറുപ്പ് കുത്തുകളും കാണാം.
ശലഭത്തിന്റെ ചിറകുകൾക്ക് തീജ്വാലകളുടെ നിറമാണ്.
ചിറകുകൾ മടക്കിവയ്ക്കുമ്പോൾ ഉണങ്ങിയ ഇലപോലെ കാണാം.
ജീവിതചക്രം സുവർണ്ണ ഓക്കിലശലഭം ലാർവ സുവർണ്ണ ഓക്കിലശലഭം പ്യൂപ്പ സുവർണ്ണ ഓക്കിലശലഭം സുവർണ്ണ ഓക്കിലശലഭം അവലംബം പുറം കണ്ണികൾ Doleschallia bisaltide എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സുവർണ ചതുരം A section of the Golden Quadrilateral highway from Chennai – Mumbai phase NH46: Bengaluru-Chennai section of India's 4-lane Golden Quadrilateral highway NH5 - another section of India's GQ highway NH6: Chennai-Kolkata section of the GQ highway Kolkata-Delhi section of India's GQ highway NH76: Delhi-Mumbai section of India's GQ highway
ഇന്ത്യയിലെ നാലു പ്രധാന നഗരങ്ങളായ ഡെൽഹി , മുംബൈ , ചെന്നൈ , കൊൽക്കത്ത എന്നിവയെ തമ്മിൽ ബന്ധിപ്പിക്കുന്ന ദേശീയ പാതകളുടെ ശൃംഖലയാണു സുവർണ ചതുഷ്‌കോണം എന്നറിയപ്പെടുന്നത്.
സുവർണഭൂമി Crisa and Aureia, the Isles of Gold, near the Aurea Chersonese, the Golden Peninsula, near Java in the Indian Ocean, on the map of Andreas Walsperger, around 1448